C 498/48
DA
Den Europæiske Unions Tidende
30.12.2022
Mod en ny strategisk ramme for de europæiske struktur- og investeringsfonde... 35.
Det Europæiske Regionsudvalg konstaterer, at der er en vis tendens til en mangedobling af investeringsfondene på EU-plan, hvoraf nogle er under direkte forvaltning eller delt forvaltning (såsom de europæiske struktur- og investeringsfonde, ESI-fondene), eller hvor staten spiller en fremherskende rolle i deres gennemførelse (de nationale genopretnings- og resiliensplaner, som støttes gennem genopretnings- og resiliensfaciliteten);
36. er bekymret over den aktuelle tendens, hvor ESI-fondene overføres til andre politikker eller programmer, såsom de nationale genopretnings- og resiliensplaner eller de direkte forvaltede programmer som Horisont Europa.
Udvalget er i den forbindelse stor modstander af, at midler fra samhørighedspolitikken og fra Den Europæiske Landbrugsfond for Udvikling af Landdistrikterne (ELFUL) overføres til genopretnings- og resiliensfaciliteten, eftersom denne i henhold til artikel 175 i TEUF sigter mod at supplere de samhørighedspolitiske bestræbelser med henblik på at nå de mål, der er fastlagt i artikel 174 i TEUF, og ikke omvendt.
Udvalget minder endvidere om, at samhørighedspolitikken allerede bidrager væsentligt til de grønne investeringer i EU og EU's energiuafhængighed.
Udvalget konkluderer derfor, at en fornyet centralisering af EU-midlerne ved at overføre ovennævnte midler til genopretnings- og resiliensfaciliteten ikke er berettiget;
37. bemærker, at denne tendens har en dobbelt skadelig virkning, idet den på den ene side bidrager til at mindske samhørighedspolitikkens effektivitet som langsigtet udviklingspolitik og på den anden side til at reducere politikken til en simpel budgetpost i EU's flerårige finansielle ramme;
38. anmoder derfor Kommissionen om at udarbejde en ny strategisk ramme for perioden efter 2027, der har fokus på partnerskab og flerniveaustyring, og som indeholder generelle bestemmelser for alle EU's investeringsfonde med en territorial dimension, dvs.
ESI-fondene, en eventuel fremtidig social klimafond, ELFUL og den fremtidige genopretnings- og resiliensfacilitet, hvis den bliver til noget;
39.
gør især opmærksom på, at det er nødvendigt på ny at integrere ELFUL i denne nye strategiske ramme;
40. ser gerne, at man er særlig opmærksom på fremtiden for Den Europæiske Socialfond (ESF), så den får en større territorial dimension, og at man giver de lokale og regionale myndigheder en større rolle i forbindelse med dens gennemførelse.
som sigter mod en reel forenkling af ESI-fondenes gennemførelse ... 41.
Det Europæiske Regionsudvalg bemærker, at lovgivningsrammen for samhørighedspolitikken for perioden 2021-2027 indeholder betydelige forenklingsforanstaltninger, som f.eks. en udvidelse af de forenklede omkostnings­ muligheder, som skal evalueres, når de er blevet anvendt i programmeringsperioden 2021-2027;
42. minder imidlertid om, at det voksende antal fonde og regler, frister og betingelser for gennemførelsen af fonde med delt forvaltning på det seneste har ført til en større administrativ byrde for de myndigheder, der forvalter fondene, og som ofte befinder sig på regionalt niveau;
43. bemærker, at denne administrative byrde fører til forsinkelser i gennemførelsen af ESI-fondene, som regionerne ofte anses for at være ansvarlige for, og som skader billedet af samhørighedspolitikken som en effektiv investeringspolitik i de europæiske borgeres øjne;
44. minder om, at regionerne spiller en afgørende rolle med hensyn til at gøre op med silotænkning i forbindelse med ESI-fondenes gennemførelse og knytte fondene til en stedbaseret strategi til støtte for stedbaserede udviklingsstrategier;
45. anmoder allerede nu Kommissionen om at indlede en langsigtet overvejelsesproces, som inddrager ESI-fondenes forvaltningsmyndigheder på regionalt niveau, for at forenkle forvaltnings-, kontrol- og revisionsreglerne, der kan føre til en egentlig reform med henblik på den næste lovgivningspakke for samhørighedspolitikken for perioden efter 2027;
46. gentager — for på ny at gøre ESI-fondene attraktive for projektledere — sin anmodning om, at der indgås en tillidskontrakt mellem Kommissionen og samhørighedspolitikkens forvaltningsmyndigheder, så de programmer, der har en meget lav restfejlprocent i programmeringsperioden 2021-2027, kan nyde godt af en forenkling af forvaltnings-, kontrolog revisionsreglerne i den næste programmeringsperiode.